CELEX: 32006D0665
Language: da
Date: 2006-10-03 00:00:00
Title: 2006/665/EF: Kommissionens beslutning af 3. oktober 2006 om midlertidig bemyndigelse af Spanien til at godkende markedsføring af frø af arten Pinus radiata og plantemateriale bestemt til udplantning fremstillet af sådanne frø, der er importeret fra New Zealand, og som ikke opfylder identifikations- og mærkningskravene i Rådets direktiv 1999/105/EF (meddelt under nummer K(2006) 4320)

4.10.2006   
            
            
               DA
            
            
               Den Europæiske Unions Tidende
            
            
               L 273/5
            
         
      KOMMISSIONENS BESLUTNING
   
   af 3. oktober 2006
   om midlertidig bemyndigelse af Spanien til at godkende markedsføring af frø af arten Pinus radiata og plantemateriale bestemt til udplantning fremstillet af sådanne frø, der er importeret fra New Zealand, og som ikke opfylder identifikations- og mærkningskravene i Rådets direktiv 1999/105/EF
   (meddelt under nummer K(2006) 4320)
   (Kun den spanske udgave er autentisk)
   (2006/665/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 1999/105/EF af 22. december 1999 om markedsføring af forstligt formeringsmateriale (1), særlig artikel 18, stk. 1,
   under henvisning til anmodning fra Spanien, og
   ud fra følgende betragtninger:
   
               (1)
            
            
               I Spanien er produktionen af frø og plantemateriale bestemt til udplantning fremstillet af frø af arten Pinus radiata, som opfylder kravene til formeringsmateriale i direktiv 1999/105/EF, i øjeblikket utilstrækkelig, således at slutbrugernes behov ikke kan dækkes. Det fornødne formeringsmateriale kan ikke leveres af andre medlemsstater.
            
         
               (2)
            
            
               New Zealand er i stand til at levere en tilstrækkelig mængde formeringsmateriale af den pågældende art til fremstilling af plantemateriale bestemt til udplantning. De pågældende frø opfylder imidlertid ikke identifikations- og mærkningskravene i direktiv 1999/105/EF.
            
         
               (3)
            
            
               For at dække behovet bør Spanien bemyndiges til i en begrænset periode at godkende markedsføring af frø og plantemateriale bestemt til udplantning fremstillet af frø af arten Pinus radiata, som opfylder mindre strenge identifikations- og mærkningskrav.
            
         
               (4)
            
            
               Pågældende frø og plantemateriale bestemt til udplantning bør markedsføres ledsaget af et dokument, der indeholder visse nærmere identifikationsoplysninger.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Frugt- og Plantemateriale henhørende under Landbrug, Havebrug og Skovbrug —
            
         VEDTAGET FØLGENDE BESLUTNING:
   Artikel 1
   1.   Indtil den 31. december 2006 bemyndiges Spanien til i overensstemmelse med kravene i bilaget til denne beslutning at godkende markedsføring af 400 kg frø af Pinus radiata, proveniens New Zealand, der agtes anvendt til fremstilling af plantemateriale bestemt til udplantning, og som ikke opfylder identifikations- og mærkningskravene i artikel 13 og 14 i direktiv 1999/105/EF.
   2.   Indtil den 31. december 2011 bemyndiges Spanien til i overensstemmelse med kravene i bilaget til denne beslutning at godkende markedsføring af plantemateriale bestemt til udplantning, der er fremstillet af de i stk. 1 omhandlede frø, og som ikke opfylder identifikations- og mærkningskravene i artikel 13 og 14 i direktiv 1999/105/EF.
   Artikel 2
   Denne beslutning er rettet til Kongeriget Spanien.
   
      Udfærdiget i Bruxelles, den 3. oktober 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 11 af 15.1.2000, s. 17.
   
      BILAG
      Identifikation og mærkning af frø og plantemateriale bestemt til udplantning
      
                  1.
               
               
                  Oplysninger, der kræves med hensyn til identifikation:
                  
                              a)
                           
                           
                              identifikationskode for grundmaterialet, hvis en sådan foreligger
                           
                        
                              b)
                           
                           
                              botanisk betegnelse
                           
                        
                              c)
                           
                           
                              kategori
                           
                        
                              d)
                           
                           
                              formål
                           
                        
                              e)
                           
                           
                              typen af grundmateriale
                           
                        
                              f)
                           
                           
                              om det er genetisk modificeret
                           
                        
                              g)
                           
                           
                              proveniensregion eller identitetskode
                           
                        
                              h)
                           
                           
                              eventuelt angivelse af oprindelse, om materialet af oprindelse er autoktont eller hjemmehørende, ikke autoktont eller ikke hjemmehørende eller af ukendt oprindelse
                           
                        
                              i)
                           
                           
                              proveniens eller geografisk beliggenhed, angivet ved bredde- og længdeinterval
                           
                        
                              j)
                           
                           
                              højde over havet eller højdeinterval
                           
                        
                              k)
                           
                           
                              modningsår.
                           
                        
            
                  2.
               
               
                  Oplysninger, der skal være anført på leverandørens mærkeseddel eller dokument:
                  
                              a)
                           
                           
                              de i punkt 1 nævnte oplysninger og derudover:
                           
                        
                              b)
                           
                           
                              leverandørens navn
                           
                        
                              c)
                           
                           
                              mængde, som er leveret
                           
                        
                              d)
                           
                           
                              angivelse af, at pågældende frø og plantemateriale bestemt til udplantning fremstillet heraf opfylder mindre strenge krav end dem, der er fastsat i artikel 13 og 14 i direktiv 1999/105/EF.